pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-มท. 1 สั่งการแนวทางปฏิบัติพนักงานเจ้าหน้าที่ตาม พ.ร.บ.สำรวจการกักตุนโภคภัณฑ์ พ.ศ. 2497 พร้อมแนะนำประชาชนแจ้งเบาะแสการกักตุนสินค้าผ่านศูนย์ดำรงธรรม 1567 [กระทรวงมหาดไทย]
วันพฤหัสบดีที่ 16 เมษายน 2563
มท. 1 สั่งการแนวทางปฏิบัติพนักงานเจ้าหน้าที่ตาม พ.ร.บ.สํารวจการกักตุนโภคภัณฑ์ พ.ศ. 2497 พร้อมแนะนําประชาชนแจ้งเบาะแสการกักตุนสินค้าผ่านศูนย์ดํารงธรรม 1567 [กระทรวงมหาดไทย]
มท. 1 สั่งการแนวทางปฏิบัติพนักงานเจ้าหน้าที่ตาม พ.ร.บ.สํารวจการกักตุนโภคภัณฑ์ พ.ศ. 2497 พร้อมแนะนําประชาชนแจ้งเบาะแสการกักตุนสินค้าผ่านศูนย์ดํารงธรรม 1567
วันนี้ (16 เม.ย. 63)พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะประธานคณะกรรมการสํารวจการกักตุนโภคภัณฑ์ เปิดเผยว่าตามที่คณะกรรมการสํารวจการกักตุนโภคภัณฑ์ตาม พ.ร.บ.สํารวจการกักตุนโภคภัณฑ์ พ.ศ. 2497 มีมติเมื่อวันที่ 8 เมษายน 2563 เห็นชอบให้มีคําสั่งและประกาศคณะกรรมการสํารวจการกักตุนโภคภัณฑ์ เพื่อแต่งตั้งพนักงานเจ้าหน้าที่และกําหนดแนวทางในการปฏิบัติงานของพนักงานเจ้าหน้าที่เพื่อปฏิบัติการให้เป็นไปตามพระราชบัญญัติสํารวจการกักตุนโภคภัณฑ์ พ.ศ. 2497
พลเอก อนุพงษ์ เผ่าจินดา กล่าวว่าในขณะนี้ คําสั่งและประกาศคณะกรรมการสํารวจการกักตุนโภคภัณฑ์ ได้ประกาศในราชกิจจานุเบกษาแล้ว จึงได้กําหนดแนวทางปฏิบัติงานตามพระราชบัญญัติสํารวจการกักตุนโภคภัณฑ์ พ.ศ. 2497 ไปยังทุกจังหวัดดําเนินการ ดังนี้
1) ให้พนักงานเจ้าหน้าที่ถือปฏิบัติตามคําสั่งและประกาศคณะกรรมการสํารวจการกักตุนโภคภัณฑ์และแนวทางการปฏิบัติงานตามพระราชบัญญัติสํารวจการกักตุนโภคภัณฑ์ พ.ศ. 2497
2) ประชาสัมพันธ์ให้ประชาชนทราบถึงช่องทางการแจ้งเบาะแสหรือร้องเรียนกรณีพบการกักตุนโภคภัณฑ์ ผ่านช่องทางศูนย์ดํารงธรรมกระทรวงมหาดไทย ศูนย์ดํารงธรรมจังหวัด และศูนย์ดํารงธรรมอําเภอ เพื่อเป็นข้อมูลให้พนักงานเจ้าหน้าที่ดําเนินการตามอํานาจหน้าที่ต่อไป
3) ให้พนักงานเจ้าหน้าที่เน้นการสร้างความรับรู้และความเข้าใจต่อเจ้าของหรือผู้ครอบครองโภคภัณฑ์ เพื่อให้ทราบและตระหนักถึงผลกระทบจากการกักตุนโภคภัณฑ์ ซึ่งจะสร้างความเดือดร้อนแก่ประชาชนและสร้างความเสียหายต่อสังคมโดยส่วนรวม
4) กรณีพบการกักตุนโภคภัณฑ์ให้พนักงานเจ้าหน้าที่พิจารณาดําเนินการตามอํานาจหน้าที่ทั้งตามพระราชบัญญัติสํารวจการกักตุนโภคภัณฑ์ พ.ศ. 2497 และกฎหมายที่เกี่ยวข้องทุกฉบับ
พลเอก อนุพงษ์ เผ่าจินดา กล่าวเพิ่มเติมว่าได้กําชับให้พนักงานเจ้าหน้าที่ในเขตท้องที่ทั่วประเทศได้ดําเนินการสํารวจ ตรวจสอบการกักตุนสินค้า และสิ่งจําเป็นต่อการดํารงชีวิต ซึ่งจะก่อให้เกิดความเดือดร้อนและซ้ําเติมประชาชน ในช่วงสถานการณ์แพร่ระบาดของโรคโควิด-19 และหากพบเจอให้ดําเนินการตามอํานาจหน้าที่อย่างเข้มงวดและเด็ดขาด
รัฐบาลไทย-ข่าวทำเนียบรัฐบาล-นายกรัฐมนตรีนำคณะรัฐมนตรีทำบุญตักบาตรพระสงฆ์เนื่องในพระราชพิธีทรงบำเพ็ญพระราชกุศลปัญญาสมวาร 50 วัน  ถวายพระบรมศพพระบาทสมเด็จพระปรมินทรมหาภูมิพลอดุลยเดช
วันพฤหัสบดีที่ 1 ธันวาคม 2559
นายกรัฐมนตรีนําคณะรัฐมนตรีทําบุญตักบาตรพระสงฆ์เนื่องในพระราชพิธีทรงบําเพ็ญพระราชกุศลปัญญาสมวาร 50 วัน  ถวายพระบรมศพพระบาทสมเด็จพระปรมินทรมหาภูมิพลอดุลยเดช
นายกรัฐมนตรี เป็นประธานในพิธีทําบุญตักบาตรพระสงฆ์  เนื่องในพระราชพิธีทรงบําเพ็ญพระราชกุศลปัญญาสมวาร ครบ 50 วัน ถวายพระบรมศพพระบาทสมเด็จพระปรมินทรมหาภูมิพลอดุลยเดช
วันนี้ (1 ธันวาคม 2559) เวลา 07.00 น. ณ ทําเนียบรัฐบาล พลเอก ประยุทธ์ จันทรโอชา นายกรัฐมนตรี เป็นประธานในพิธีทําบุญตักบาตรพระสงฆ์ เนื่องในพระราชพิธีทรงบําเพ็ญพระราชกุศลปัญญาสมวาร ครบ 50 วัน ถวายพระบรมศพพระบาทสมเด็จพระปรมินทรมหาภูมิพลอดุลยเดช โดยมี คณะรัฐมนตรีคู่สมรสคณะรัฐมนตรี ข้าราชการ และเจ้าหน้าที่ร่วมทําบุญตักบาตรเป็นจํานวนมาก
โอกาสนี้ นายกรัฐมนตรีประกอบพิธีด้วยการจุดธูปเทียนบูชาพระรัตนตรัย เจ้าหน้าที่อาราธนาศีล พระสงฆ์ให้ศีลและเจริญพระพุทธมนต์ ถวายผ้าไตรพระสงฆ์ จํานวน 9 รูป จากนั้นได้ถวายเครื่องไทยธรรมร่วมกับคณะรัฐมนตรี คู่สมรสคณะรัฐมนตรี พระสงฆ์สวดอนุโมทนา พร้อมกรวดน้ํารับพร ประธานสงฆ์ปะพรมน้ําพระพุทธมนต์
ภายหลังเสร็จสิ้นพิธีสงฆ์ นายกรัฐมนตรี คณะรัฐมนตรี พร้อมคู่สมรสคณะรัฐมนตรี ได้เดินไปยังบริเวณสนามหญ้าหน้าตึกไทยคู่ฟ้า เพื่อร่วมทําบุญตักบาตรพระสงฆ์ จํานวน 89 รูป พร้อมกับข้าราชการและเจ้าหน้าที่ เพื่อเป็นการทําบุญอุทิศถวายพระบรมศพพระบาทสมเด็จพระปรมินทรมหาภูมิพลอดุลยเดช ในวาระครบรอบวันสวรรคตครบรอบวันปัญญาสมวารครบ 50 วัน
********************************
กลุ่มยุทธศาสตร์และแผนการประชาสัมพันธ์ สํานักโฆษก
รัฐบาลไทย-ข่าวทำเนียบรัฐบาล-รัฐบาลเร่งปรับคุณภาพรถตู้โดยสารเพิ่มความปลอดภัยให้ประชาชน
วันพฤหัสบดีที่ 23 มีนาคม 2560
รัฐบาลเร่งปรับคุณภาพรถตู้โดยสารเพิ่มความปลอดภัยให้ประชาชน
รัฐบาลเห็นชอบให้ผู้ประกอบการรถตู้โดยสารสาธารณะเร่งปรับปรุงคุณภาพตัวรถและการให้บริการ ให้มีความปลอดภัย ก่อนเทศกาลสงกรานต์ 2560
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบมาตรการเพิ่มความปลอดภัยในการใช้บริการรถตู้โดยสารของประชาชน โดยให้ผู้ประกอบการรถตู้โดยสารสาธารณะเร่งปรับปรุงคุณภาพตัวรถและการให้บริการ เช่น ให้ปรับปรุงลักษณะเบาะนั่ง ประตู หน้าต่าง กลอนล็อค และจํานวนที่นั่ง เพื่อให้ผู้โดยสารสามารถเปิดออกมาจากรถได้ เมื่อเกิดเหตุฉุกเฉิน รวมทั้งให้ควบคุมดูแลความพร้อมของพนักงานขับรถทั้งร่างกายและจิตใจ เช่น บันทึกชั่วโมงการขับขี่และชั่วโมงการพักผ่อน ติดตามพฤติกรรมการขับขี่ และกําหนดให้พนักงานขับรถมีหน้าที่แจ้งและดูแลให้ผู้โดยสารคาดเข็มขัดนิรภัยทุกที่นั่ง เป็นต้น ทั้งนี้ รัฐบาลคาดหวังว่ามาตรการดังกล่าวจะช่วยลดความเสี่ยงการเกิดอุบัติเหตุและเพิ่มความปลอดภัยได้มากขึ้น โดยจะดําเนินการให้เป็นรูปธรรมก่อนเทศกาลสงกรานต์นี้
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษก ศบค. เผยการอนุญาตชาวต่างชาติ 4 กลุ่ม เดินทางเข้าไทย ต้องเข้าพื้นที่ State Quarantine ปฏิบัติตามมาตรการป้องกันอย่างเข้มงวด
วันจันทร์ที่ 20 กรกฎาคม 2563
โฆษก ศบค. เผยการอนุญาตชาวต่างชาติ 4 กลุ่ม เดินทางเข้าไทย ต้องเข้าพื้นที่ State Quarantine ปฏิบัติตามมาตรการป้องกันอย่างเข้มงวด
โฆษก ศบค. เผยการอนุญาตชาวต่างชาติ 4 กลุ่ม เดินทางเข้าไทย ต้องเข้าพื้นที่ State Quarantine ปฏิบัติตามมาตรการป้องกันอย่างเข้มงวด
วันนี้ (20 ก.ค. 63) เวลา 12.10 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนที่สอบถามผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. เผยการอนุญาตชาวต่างชาติ 4 กลุ่ม ให้สามารถเดินทางเข้ามาในประเทศไทย ได้แก่ 1. กลุ่มของชาวต่างชาติเพื่อการแสดงสินค้าในราชอาณาจักร 2. อนุญาตการถ่ายทําภาพยนตร์ในราชอาณาจักร 3. กลุ่มแรงงาน 3 สัญชาติ และ 4. กลุ่ม Medical Wellness โดยกลุ่มดังกล่าวจะต้องปฏิบัติตามมาตรการป้องกันอย่างเข้มงวด รวมทั้งการเข้าพื้นที่ State Quarantine เพื่อสร้างความมั่นใจให้แก่ประชาชน ขณะที่ในส่วนของพื้นที่ State Quarantine ได้มีการจัดหาเพิ่มเติมเพื่อให้เพียงพอรองรับสําหรับผู้ที่มีความประสงค์จะเดินทางกลับเข้ามาในประเทศ
โฆษก ศบค. ยังชี้แจงเพิ่มเติมถึงมาตรการกักตัวของนักการทูตที่เดินทางกลับเข้ามาในประเทศไทยว่า ได้ขอความร่วมมือกระทรวงการต่างประเทศในการประสานงานไปยังสถานทูต เพื่อให้บุคคลกลุ่มดังกล่าวที่มีความประสงค์ในการเดินทางกลับมายังประเทศไทย เข้าพื้นที่ State Quarantine หรือ Alternative State Quarantine รวมทั้งให้ปฏิบัติตามมาตรการป้องกันต่าง ๆ เพื่อสร้างความมั่นใจ และเกิดความปลอดภัยแก่ประชาชน
................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมต. อุตตม กล่าวปาฐกถาพิเศษ “FACTORY 4.0 อุตสาหกรรมกับความมั่นคงของแรงงานไทย”
วันศุกร์ที่ 30 พฤศจิกายน 2561
รมต. อุตตม กล่าวปาฐกถาพิเศษ “FACTORY 4.0 อุตสาหกรรมกับความมั่นคงของแรงงานไทย”
รมต. อุตตม กล่าวปาฐกถาพิเศษ “FACTORY 4.0 อุตสาหกรรมกับความมั่นคงของแรงงานไทย”
สมุทรปราการ - วันนี้ (30 พฤศจิกายน 2561) เวลา 11.00 น. นายอุตมม สาวนายน รัฐมนตรีว่าการกระทรวงอุตสาหกรรม กล่าวปาฐกถา FACTORY 4.0 : อุตสาหกรรมกับความมั่นคงของแรงงานไทย พร้อมด้วย นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม นายประกอบ วิวิธจินดา รองอธิบดีกรมโรงงานอุตสาหกรรม รักษาการแทนผู้ตรวจราชการกระทรวงอุตสาหกรรม และผู้บริหารกระทรวงอุตสาหกรรม เข้าร่วม โดยมี นายชาติชาย อุทัยพันธ์ ผู้ว่าราชการจังหวัดสมุทรปราการ ผู้บริหารหน่วยงานภาครัฐ ผู้บริหารโรงงานเอกชน และกลุ่มแรงงาน ให้การต้อนรับ ณ ห้องประชุม สํานักงานเทศบาลตําบลแพรกษา อ.เมืองสมุทรปราการ
รัฐมนตรีฯ นายอุตตม กล่าวว่า ปัจจุบันการแข่งขันทางการค้าและระบบเศรษฐกิจโลกมีรูปแบบที่เปลี่ยนแปลงไปอย่างรวดเร็ว ซึ่งมาจากปัจจัยด้านความก้าวหน้าของเทคโนโลยีและนวัตกรรมทําให้ทุกภาคส่วน เริ่มมีการนําเทคโนโลยีที่ทันสมัยเข้ามาช่วยในการทํางานตลอดหลายปีที่ผ่านมา โดยอีกปัจจัยที่ทางกระทรวงอุตสาหกรรมให้ความสําคัญและเล็งเห็นในการขับเคลื่อนเศรษฐกิจ คือ การพัฒนาแรงงานภาคอุตสาหกรรมให้สอดคล้องกับการเปลี่ยนแปลงของเศรษฐกิจโลก ที่นําเทคโนโลยีดิจิทัลมาประยุกต์ใช้ในการดําเนินธุรกิจ ให้เกิดประสิทธิภาพ และเป็นรูปธรรม โดยการปรับเปลี่ยนทักษะ และเพิ่มทักษะ ฝีมือและความ ชํานาญและมาตรฐานของแรงงานไทยให้สอดรับกับความต้องการของภาคอุตสาหกรรมอย่างแท้จริง
สําหรับนโยบายการขับเคลื่อนการพัฒนาแรงงานและภาคอุตสาหกรรมดังกล่าว กระทรวงอุตสาหกรรมเตรียม 4 กรอบการดําเนินงานที่สําคัญไว้ให้ครอบคลุมในหลากหลายมิติ เพื่อเชื่อมโยงกันเป็นระบบทั้งภาคการผลิต การพัฒนาชุมชน การส่งเสริมสนับสนุนผู้ประกอบการ SME และการดูแลองค์ประกอบสําคัญของเศรษฐกิจฐานราก รวมไปถึงการใส่ใจสิ่งแวดล้อมและชุมชนโดยรอบ โดยมีกรอบการทํางานดังต่อไปนี้ 1) การพัฒนาโรงงานอุตสาหกรรม 4.0 เตรียมปรับปรุง พ.ร.บ. โรงงานอุตสาหกรรมไม่ต้องขอต่ออายุใบอนุญาตประกอบกิจการโรงงาน (รง.4) 2) การพัฒนาอุตสาหกรรมสีเขียวด้วยแนวทางเศรษฐกิจหมุนเวียน เข้าสู่ระบบเศรษฐกิจหมุนเวียน 3) การพัฒนาชุมชนและSME เร่งส่งเสริมพัฒนาชุมชนและผู้ประกอบการ SME ในเชิงพื้นที่ ผ่านศูนย์ปฏิรูปอุตสาหกรรม (ITC) และโครงการหมู่บ้านอุตสาหกรรมสร้างสรรค์ (CIV) เพื่อขยายโอกาสด้านธุรกิจพร้อมยกระดับความเป็นอยู่ของชุมชนให้สามารถสร้างรายได้ให้เกิดขึ้นในเศรษฐกิจฐานราก และ 4. การพัฒนาบุคลากร เน้นพัฒนาด้านแรงงานภาคอุตสาหกรรม โดยแบ่งออกเป็น 3 กลุ่ม ได้แก่ 1. การพัฒนากําลังคนในระดับอาชีวะที่เน้นพัฒนาบุคลากรในระดับอาชีวะ 2. การพัฒนาแรงงานภาคอุตสาหกรรม โดยการอบรมพัฒนาแรงงานให้มีความเชี่ยวชาญเทคโนโลยีเฉพาะ 3. การพัฒนาแรงงานสูงอายุหลังเกษียณ สร้างโอกาสทางธุรกิจให้กับแรงงานสูงอายุหลังการเกษียณ #FACTORY 4.0 #กระทรวงอุตสาหกรรม
รัฐบาลไทย-ข่าวทำเนียบรัฐบาล-สธ.ห่วงผู้เดินทางกลับจากเทศกาลเข้าพรรษา  เตือนพักผ่อนให้เพียงพอ และงดดื่มแอลกอฮอล์
วันจันทร์ที่ 30 กรกฎาคม 2561
สธ.ห่วงผู้เดินทางกลับจากเทศกาลเข้าพรรษา  เตือนพักผ่อนให้เพียงพอ และงดดื่มแอลกอฮอล์
กระทรวงสาธารณสุข ห่วงประชาชนที่เดินทางช่วงเทศกาลวันอาสาฬหบูชาและวันเข้าพรรษาช่วงขากลับ  เตือนผู้ทําหน้าที่ขับรถให้เตรียมตัวล่วงหน้าก่อนเดินทาง
พักผ่อนให้เพียงพอ และงดดื่มเครื่องดื่มแอลกอฮอล์ ประชาชนบาดเจ็บ/เจ็บป่วยฉุกเฉินโทรขอความช่วยเหลือสายด่วน 1669 ได้ตลอด 24 ชั่วโมง ฟรี
นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า กระทรวงสาธารณสุข ห่วงใยประชาชนที่ทยอยเดินทางกลับช่วงเทศกาลวันหยุดต่อเนื่องวันอาสาฬหบูชาและวันเข้าพรรษา ซึ่งสภาพอากาศในช่วงนี้มีฝนตกหนักในหลายพื้นที่ ขอให้ผู้เดินทางตรวจสอบสภาพอากาศ เตรียมพร้อมทั้งก่อนและระหว่างการเดินทาง โดยเฉพาะผู้ทําหน้าที่ขับรถ มีข้อควรปฏิบัติเพื่อความปลอดภัย ดังนี้ 1.พักผ่อนให้เพียงพออย่างน้อย 7-9 ชั่วโมง 2.หลีกเลี่ยงการดื่มแอลกอฮอล์ รวมทั้งยาที่ทําให้ง่วงซึม เช่นยาแก้แพ้ ยาลดน้ํามูก 3.ปฏิบัติตามกฎหมายจราจรอย่างเคร่งครัด คาดเข็มขัดนิรภัย ไม่ขับรถเร็ว เมาไม่ขับ งดใช้โทรศัพท์ขณะขับรถ 4.หยุดพักคนและรถระหว่างทางทุกๆ 2 ชั่วโมง หรือทุก 150 กิโลเมตร และเมื่อรู้สึกง่วง อ่อนเพลีย เหนื่อยล้า ควรหยุดพักทันทีหรือเปลี่ยนคนขับ 5.กรณีทัศนวิสัยในการมองเห็นลดลง จากฝนตกหนัก หรือหมอกลงจัด ควรเปิดโคมไฟใหญ่หรือไฟต่ําหรือไฟตัดหมอก เพื่อให้มองเห็นเส้นทางได้ชัดเจนขึ้น ลดความเร็ว ไม่แซงหรือเปลี่ยนช่องการจราจรอย่างกะทันหัน เพื่อป้องกันการเกิดอุบัติเหตุ
ทั้งนี้ ได้กําชับให้โรงพยาบาลทั่วประเทศเตรียมความพร้อมรองรับประชาชนช่วงการเดินทางกลับ ทั้งในโรงพยาบาล โดยเตรียมแพทย์ พยาบาล เจ้าหน้าที่ ยา เวชภัณฑ์ ห้องผ่าตัด คลังเลือด เครื่องช่วยหายใจ สํารองเตียงว่าง และการส่งทีมออกไปดูแลผู้ป่วย ณ จุดเกิดเหตุ ด้วยทีมแพทย์ฉุกเฉินทุกระดับ พร้อมรถพยาบาลที่มีเครื่องมือช่วยชีวิต ประชาชนหากเกิดอุบัติเหตุ บาดเจ็บ/ เจ็บป่วยฉุกเฉินโทรขอความช่วยเหลือสายด่วน 1669 ได้ตลอด 24 ชั่วโมง ฟรี
************************************* 30 กรกฎาคม 2561
รัฐบาลไทย-ข่าวทำเนียบรัฐบาล-รัฐบาลแจงข้อมูลดัชนีการรับรู้การทุจริตปีล่าสุดที่แชร์ในโลกออนไลน์ ไม่เป็นความจริง ยันผลคะแนนปี 60 ยังไม่ประกาศ คาดมีคะแนนดีขึ้น
วันอังคารที่ 12 ธันวาคม 2560
รัฐบาลแจงข้อมูลดัชนีการรับรู้การทุจริตปีล่าสุดที่แชร์ในโลกออนไลน์ ไม่เป็นความจริง ยันผลคะแนนปี 60 ยังไม่ประกาศ คาดมีคะแนนดีขึ้น
โฆษกประจําสํานักนายกรัฐมนตรี ชี้แจงข้อมูลดัชนีการรับรู้การทุจริต (CPI) ปีล่าสุดที่แชร์ในโลกออนไลน์ ไม่เป็นความจริง ยันผลคะแนนปี 60 ยังไม่ประกาศ คาดมีคะแนนดีขึ้น แนะศึกษารายละเอียดการประเมินให้ถ้วนถี่ก่อน
วันนี้ (9 ธ.ค.60) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ขณะนี้มีการแชร์ข้อมูลในโลกออนไลน์โดยระบุว่า องค์กรเพื่อความโปร่งใสนานาชาติได้ประกาศค่าคะแนนดัชนีการรับรู้การทุจริต (CPI) ปีล่าสุดแล้ว โดยไทยมีคะแนนลดลงจากเดิมไปอีก ว่า
“เรื่องดังกล่าวไม่เป็นความจริง เพราะข้อมูลล่าสุดที่องค์กรดังกล่าวได้ประกาศไปนั้นคือ ผลคะแนนของปี 2559 ซึ่งได้เผยแพร่เมื่อเดือน ม.ค.2560 ส่วนผลคะแนนของปี 2560 ยังไม่ได้ประกาศ โดยคาดว่าน่าจะประกาศในเดือน ม.ค.ปีหน้า นอกจากนี้ ยังมีการนําข้อมูลในปี 2556 ซึ่งไทยถูกจัดให้อยู่ในอันดับที่102 จาก 177 ประเทศ มาเผยแพร่สร้างความเข้าใจผิดว่าเป็นปีปัจจุบันอีกด้วย”
ทั้งนี้ รัฐบาลเชื่อว่าจากความตั้งใจจริงในการปราบปรามการทุจริตและคอร์รัปชันจะทําให้ดัชนีการรับรู้การทุจริตในปี 2560 ดีขึ้น อย่างไรก็ตาม ผลคะแนนของแต่ละประเทศนั้นขึ้นอยู่กับปัจจัยที่องค์กรเพื่อความโปร่งใสนานาชาตินํามาพิจารณาด้วย เช่น ในปี 2559 คะแนนของไทยลดลงเพียง 3 คะแนน แต่อันดับตกลงไปอยู่ที่ 101 จากเมื่อปีก่อนอยู่ที่อันดับ 76 อีกทั้งจํานวนประเทศที่ถูกประเมินมีมากขึ้นถึง 176 ประเทศ จากเดิม 168 ประเทศ และหลายประเทศมีคะแนนเท่ากัน
รวมทั้งยังพบว่ามีการนําข้อมูลมาจากแหล่งต่าง ๆ ถึง 13 แห่ง เพื่อใช้ในการการคิดคะแนน แต่มีข้อมูลที่เกี่ยวข้องกับไทยเพียง 7-8 แห่ง นอกนั้นไม่เกี่ยวข้องแต่นํามาสรุปด้วย เช่น ธนาคารเพื่อการพัฒนาแห่งแอฟริกา เป็นต้น
“หากพิจารณาสถานการณ์คอร์รัปชันจากการรับรู้ของคนในประเทศเมื่อสิ้นสุดปี 59 สํารวจโดยม.หอการค้าไทย ก็ปรากฏว่า ดีขึ้นมากที่สุดในรอบ 6 ปี ขณะที่ภาพลักษณ์เรื่องการติดสินบนและคอร์รัปชันที่ประเมินโดย IMD และภาพลักษณ์เรื่องการใช้ตําแหน่งหน้าที่ของรัฐหาประโยชน์ส่วนตัวของ World Justice Project Rule of Law ก็ดีขึ้นด้วยเช่นกัน”
----------------
สํานักโฆษก
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมเตรียมความพร้อมการประชุม ครม.สัญจร
วันศุกร์ที่ 14 สิงหาคม 2563
ปลัดฯ กอบชัย เป็นประธานการประชุมเตรียมความพร้อมการประชุม ครม.สัญจร
นายกอบชัย สังสิทธิสวัสดิ์ ปลัดกระทรวงอุตสาหกรรม   เป็นประธานการประชุมเตรียมความพร้อมการประชุม ครม.สัญจร  ณ ห้องประชุม อก.1 สํานักงานปลัดกระทรวงอุตสาหกรรม
วันนี้ (14 สิงหาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมเตรียมความพร้อมการประชุมคณะรัฐมนตรีอย่างเป็นทางการนอกสถานที่ (ครม.สัญจร) โดยมี นายสุรพล ชามาตย์ นางวรวรรณ ชิตอรุณ รองปลัดกระทรวงอุตสาหกรรม นายสุระ เพชรพิรุณ ผู้ตรวจราชการกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม และคณะผู้บริหารกระทรวงอุตสาหกรรม เข้าร่วม ณ ห้องประชุม อก.1 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-บริษัทเอกชน ขานรับ!! พร้อมรับซื้อข้าวโพดทุกฝัก ภายใต้โครงการสานพลังประชารัฐ
วันพุธที่ 7 พฤศจิกายน 2561
บริษัทเอกชน ขานรับ!! พร้อมรับซื้อข้าวโพดทุกฝัก ภายใต้โครงการสานพลังประชารัฐ
บริษัทเอกชน ขานรับ!! พร้อมรับซื้อข้าวโพดทุกฝัก ภายใต้โครงการสานพลังประชารัฐ กระทรวงเกษตรฯ รับลูก เร่งลงพื้นที่ตรวจรับการบริหารจัดการในพื้นที่กว่า 300 อําเภอ
นายระพีภัทร จันทรศรีวงศ์ ผู้ช่วยปลัดกระทรวงเกษตรและสหกรณ์ ในฐานะรองโฆษกกระทรวงเกษตรและสหกรณ์ เปิดเผยถึงการขับเคลื่อนโครงการสานพลังประชารัฐเพื่อสนับสนุนการปลูกข้าวโพดหลังฤดูทํานา ว่าขณะนี้กระทรวงเกษตรและสหกรณ์มีความพร้อมเดินหน้าเต็มที่ หลังจับมือกับบริษัทเอกชนประกาศจุดรับซื้อในพื้นที่กว่า 1 ล้านไร่ใน 33 จังหวัด อีกทั้ง รัฐมนตรีว่าการกระทรวงเกษตรและสหกรณ์ (นายกฤษฎา บุญราช) ได้กําชับให้เจ้าหน้าที่ที่เกี่ยวข้องทั้งหมดลงพื้นที่ตรวจตราการบริหารจัดการในเรื่องปัจจัยการผลิต (น้ํา,ปุ๋ย,เมล็ดพันธุ์) และจุดรับซื้อข้าวโพดเลี้ยงสัตว์ให้มีความโปร่งใส เพื่อป้องกันผู้ไม่หวังดีเข้าแทรกแซง
ปัจจุบันมีบริษัทภายใต้สมาคมผู้ผลิตอาหารสัตว์ แจ้งรับซื้อผลผลิตจากเกษตรกร อย่างน้อยจํานวน 4 แห่ง ได้แก่ 1. บริษัท บีอาร์เอฟ ฟีด (ไทยแลนด์) จํากัด 2. บริษัท ลีพัฒนาอาหารสัตว์ จํากัด 3. บริษัท เบทา โกร จํากัด และ 4. บริษัท คาร์กิลล์มีทส์ (ประเทศไทย) จํากัด เป็นต้น นอกจากนี้ มีเอกชนในพื้นที่รับซื้อ 8 แห่ง ซึ่งส่วนใหญ่เป็นพ่อค้าในท้องถิ่นที่เป็นคู่ค้าเดิมของสหกรณ์ หรือเป็นผู้รับซื้อรายใหญ่ในพื้นที่ ซึ่งผลการจับคู่กับเอกชนเพื่อรับซื้ออาหารสัตว์พบว่า ส่วนใหญ่มีการจับคู่คู่ค้าเรียบร้อยแล้วและมีบริษัทเอกชนวางแผนเข้ารับซื้อแล้ว
สําหรับบริษัทภายใต้สมาคมการค้าเมล็ดพันธุ์ไทยยินดีสนับสนุนเมล็ดพันธุ์ราคาพิเศษ ผ่านร้านจําหน่ายปัจจัยการผลิตที่รับบัตรเกษตรสุขใจ (A-Shop) และจะดําเนินการถ่ายทอดเทคโนโลยีการปลูกข้าวโพดเลี้ยงสัตว์ให้กับเกษตรกรและผู้เกี่ยวข้อง ด้วยวิธี Train The Trainer ผ่าน Video Conference เบื้องต้นมีบริษัทจําหน่ายเมล็ดพันธุ์ แจ้งข้อมูลแล้วอย่างน้อย 4 บริษัท ได้แก่ 1. บริษัท แปซิฟิค เมล็ดพันธุ์ จํากัด 2. บริษัท ชินเจนทา ซีดส์ จํากัด 3. บริษัท เมล็ดพันธุ์ เอเชีย จํากัด และ 4. บริษัท เจริญโภคภัณฑ์โปรดิ๊วส จํากัด เป็นต้น โดยทุกบริษัทสามารถจําหน่ายเมล็ดพันธุ์ได้ทุกจังหวัด เกษตรกรสามารถเลือกใช้ได้ตามความชอบ
รองโฆษก กล่าวเพิ่มเติมว่า ขณะนี้มีสหกรณ์จํานวน 274 สหกรณ์ที่เข้าร่วมโครงการ และเป็นจุดรวบรวมผลผลิต โดยเป็นสหกรณ์รวบรวมพร้อมปรับปรุงคุณภาพ 21 สหกรณ์ สหกรณ์เป็นจุดรวบรวมอย่างเดียว 132 สหกรณ์ สหกรณ์ที่พร้อมให้เอกชนเช่าพื้นที่เพื่อเป็นจุดรวบรวม 121 สหกรณ์ ซึ่งสหกรณ์ทั้ง 274 สหกรณ์ได้ส่งรายชื่อให้กับ ธกส. เรียบร้อยแล้วเพื่อประสานในการเป็นร้านจําหน่ายปัจจัยการผลิตที่รับบัตรเกษตรสุขใจ
ทั้งนี้ เพื่อสร้างความมั่นใจให้กับทุกฝ่ายดําเนินโครงการดังกล่าวให้เกิดสัมฤทธิ์ผล และสร้างรายได้ให้แก่เกษตรกรตามนโยบายตลาดนําการผลิต กระทรวงเกษตรและสหกรณ์จึงมีการเตรียมลงนามบันทึกข้อตกลงความร่วมมือด้านการสนับสนุนการปลูกข้าวโพดหลังฤดูทํานากับสมาคมการค้าเมล็ดพันธุ์ไทย และสมาคมผู้ผลิตอาหารสัตว์ไทยในเร็วๆ นี้
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รัฐบาลปฏิเสธโอนเงินเข้าบัญชี ธ.ออมสิน 3 พันบาท เพื่อผู้ถือบัตรสวัสดิการฯ ย้ำทุกคนยังได้รับสิทธิเช่นเดิม
วันเสาร์ที่ 23 กุมภาพันธ์ 2562
รัฐบาลปฏิเสธโอนเงินเข้าบัญชี ธ.ออมสิน 3 พันบาท เพื่อผู้ถือบัตรสวัสดิการฯ ย้ําทุกคนยังได้รับสิทธิเช่นเดิม
รัฐบาลปฏิเสธโอนเงินเข้าบัญชี ธ.ออมสิน 3 พันบาท เพื่อผู้ถือบัตรสวัสดิการฯ ย้ําทุกคนยังได้รับสิทธิเช่นเดิม
พลโท วีรชน สุคนธปฏิภาค รองโฆษกประจําสํานักนายกรัฐมนตรี เปิดเผยถึงกรณีที่มีผู้ถือบัตรสวัสดิการแห่งรัฐในหลายจังหวัดไปต่อคิวเปิดบัญชีกับธนาคารออมสินโดยเข้าใจว่ารัฐบาลจะนําเงินเข้าบัญชีให้ 3,000 บาท ว่า เรื่องดังกล่าว ไม่เป็นความจริง โดยอาจเกิดจากความเข้าใจผิดเพราะมีการส่งต่อข้อมูลกันในโซเชียลมีเดียและพูดกันปากต่อปาก ทั้ง ๆ ที่ความเป็นจริงคือ ธนาคารออมสินได้ประชาสัมพันธ์เชิญชวนผู้ถือบัตรสวัสดิการแห่งรัฐและผู้ที่มีอายุตั้งแต่ 65 ปีขึ้นไป เปิดบัญชีและทําบัตรเอทีเอ็มกับทางธนาคารโดยไม่เสียค่าธรรมเนียมทําบัตร ค่าธรรมเนียมประจําปี และค่ารักษาบัญชี ซึ่งเป็นการจูงใจลูกค้าผู้ใช้บริการตามปกติ
ทั้งนี้ พลเอก ประยุทธ์ จันทร์โอชา นายกรัฐมนตรี รับทราบเรื่องดังกล่าวแล้ว โดยแสดงความเป็นห่วงเรื่องการรับข่าวสารที่ไม่ถูกต้อง พร้อมทั้งยืนยันว่ารัฐบาลไม่ได้โอนเงินเข้าบัญชี 3,000 บาทแต่อย่างใด ส่วนผู้ที่ถือบัตรสวัสดิการแห่งรัฐทุกคนยังคงได้รับสิทธิต่าง ๆ เหมือนเดิม จึงได้กําชับให้ธนาคารออมสิน หน่วยงานภาครัฐ และผู้นําท้องถิ่นเร่งสร้างความเข้าใจแก่ประชาชน เพื่อไม่ให้เกิดปัญหาที่ธนาคาร และป้องกันผู้ไม่หวังดีฉวยโอกาสโจมตีรัฐบาลด้วย
"นายกฯ ขอให้พี่น้องประชาชนตรวจสอบข้อเท็จจริงของข้อมูลข่าวสารกับเจ้าหน้าที่ของรัฐหรือหน่วยงานที่เชื่อถือได้ ซึ่งจะเป็นผลดีแก่ทุกคน และช่วยไม่ให้ตกเป็นเหยื่อของแก๊งค์มิจฉาชีพที่อาจแฝงเข้ามาในรูปแบบต่าง ๆ"
................................
สํานักโฆษก
รัฐบาลไทย-ข่าวทำเนียบรัฐบาล-นายกฯ ย้ำรัฐห่วงใยประชาชน ชี้ตรึงราคาน้ำมัน-แก๊ส บรรเทาความเดือดร้อน ขอทุกคนสบายใจ พร้อมขอความร่วมมือผู้ประกอบการควบคุมราคาสินค้าและบริการ
วันศุกร์ที่ 25 พฤษภาคม 2561
นายกฯ ย้ํารัฐห่วงใยประชาชน ชี้ตรึงราคาน้ํามัน-แก๊ส บรรเทาความเดือดร้อน ขอทุกคนสบายใจ พร้อมขอความร่วมมือผู้ประกอบการควบคุมราคาสินค้าและบริการ
นายกฯ ย้ํารัฐห่วงใยประชาชน ชี้ตรึงราคาน้ํามัน-แก๊ส บรรเทาความเดือดร้อน ขอทุกคนสบายใจ พร้อมขอความร่วมมือผู้ประกอบการควบคุมราคาสินค้าและบริการ
วันที่ 25 พ.ค.61 พลเอก ประยุทธ์ จันทร์โอชา นายกรัฐมนตรี กล่าวถึงการดูแลราคาน้ํามันดีเซลและแก๊สแอลพีจี ว่า รัฐบาลไม่ได้บริหารงานโดยยึดหลักเศรษฐศาสตร์หรือกลไกตลาดเพียงอย่างเดียว แต่คํานึงถึงความรู้สึกของประชาชนด้วย หากประชาชนได้รับความเดือดร้อนหรือประสบปัญหาก็จําเป็นต้องเข้าไปแก้ไขอย่างเร่งด่วน
"โดยจะใช้เงินจากกองทุนน้ํามันเชื้อเพลิงเข้าไปช่วยอุดหนุนราคาน้ํามันดีเซลไม่ให้เกิน 30 บาทต่อลิตร และอุดหนุนราคาแก๊สแอลพีจี 10 บาทต่อขนาดถัง 15 กก. ทําให้ราคาแอลพีจีลดลงเหลือไม่เกินถังละ 363 บาท มีผลวันที่ 28 พ.ค.นี้"
นายกรัฐมนตรีขอให้พี่น้องประชาชนสบายใจว่า ต้นทุนราคาน้ํามันดีเซลและแก๊สแอลพีจีอยู่ในระดับที่ควบคุมได้อย่างเหมาะสม จึงจะไม่กระทบต่อราคาสินค้าและบริการที่ต้องใช้น้ํามันและแก๊สดังกล่าว และรัฐบาลขอให้เชื่อมั่นว่าจะดูแลเรื่องนี้อย่างดีที่สุดและเกิดผลดีต่อประชาชนอย่างแน่นอน
"นายกฯ ยังได้ขอความร่วมมือผู้ประกอบการตรึงราคาสินค้าและบริการให้เป็นปกติ เช่น ค่าโดยสาร ค่าอาหาร ค่าไฟฟ้า ค่าสินค้าอุปโภคบริโภค ฯลฯ เพื่อไม่ให้ประชาชนเดือดร้อน เพราะรัฐบาลประกาศชัดเจนแล้วว่าจะดําเนินการอย่างไร โดยย้ําว่าเมื่อประเทศต้องประสบปัญหาใด ๆ ก็ตาม คนไทยทุกคนจะต้องร่วมมือร่วมใจกันฝ่าฟันไปให้ได้"
นอกจากนี้ ยังได้เน้นย้ําให้กระทรวงพาณิชย์และหน่วยงานที่เกี่ยวข้องออกติดตามราคาสินค้าและบริการที่สําคัญ เพื่อป้องกันการฉวยโอกาสขึ้นราคาและเอารัดเอาเปรียบผู้บริโภค
---------------------------------
รัฐบาลไทย-ข่าวทำเนียบรัฐบาล-'ไทย-เวียดนาม' ร่วมหารือทวิภาคี สร้างความร่วมมือด้านการเกษตรระหว่างสองประเทศ
วันอังคารที่ 16 ตุลาคม 2561
'ไทย-เวียดนาม' ร่วมหารือทวิภาคี สร้างความร่วมมือด้านการเกษตรระหว่างสองประเทศ
'ไทย-เวียดนาม' ร่วมหารือทวิภาคี สร้างความร่วมมือด้านการเกษตรระหว่างสองประเทศ
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ หารือทวิภาคีร่วมกับ ดร. เลอ กวัก แซวน (Dr. Le Quoc Doanh) รัฐมนตรีช่วยว่าการกระทรวงเกษตรและพัฒนาชนบท สาธารณรัฐสังคมนิยมเวียดนาม ภายหลังการเข้าร่วมประชุม รัฐมนตรีอาเซียนด้านเกษตรและป่าไม้ ครั้งที่ 40 (ASEAN Ministers on Agriculture and Forestry: 40th AMAF) ณ กรุงฮานอย สาธารณรัฐสังคมนิยมเวียดนาม
การหารือดังกล่าว สามารถสรุปสาระสําคัญต่าง ๆ ได้แก่ 1) บันทึกความเข้าใจว่าด้วยความร่วมมือด้านการเกษตร ฝ่ายเวียดนามจะมีหนังสือแจ้งผลการพิจารณาร่างบันทึกความเข้าใจฯ (ฉบับแก้ไข) ให้ฝ่ายไทยทราบอย่างเป็นทางการในโอกาสแรก เพื่อให้มีความลงนามในบันทึกความเข้าใจฯ ในโอกาสต่อไป 2)
ฝ่ายไทยได้เสนอให้ฝ่ายเวียดนามพิจารณาจัดการประชุมคณะทํางานร่วมด้านสุขอนามัยและสุขอนามัยพืช เพื่อแก้ไขปัญหาสินค้าเกษตร และอํานวยความสะดวกทางการค้า ซึ่งจะส่งผลให้เกิดการขยายมูลค่าการค้าสินค้าเกษตรระหว่างกัน และ 3) ความร่วมมือด้านยางพารา ทั้งไทยและเวียดนามต่างก็เป็นผู้ผลิตยางพารารายใหญ่ของโลก ดังนั้น ทั้งสองฝ่ายเห็นชอบให้มีความร่วมมือในด้านนี้ให้มากยิ่งขึ้น อาทิ ความร่วมมือทางวิชาการ และการแลกเปลี่ยนข้อมูลระหว่างกัน ทั้งนี้ เพื่อสร้างเสถียรภาพของราคายางและเพิ่มรายได้ให้เกษตรกร
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-แรงงานช่วยลูกจ้างไวต้าฟู้ด ทำสำนวนฟ้องเรียกค่าจ้าง
วันอังคารที่ 17 กันยายน 2562
แรงงานช่วยลูกจ้างไวต้าฟู้ด ทําสํานวนฟ้องเรียกค่าจ้าง
กระทรวงแรงงาน ให้ความช่วยลูกจ้าง บริษัท ไวต้าฟู้ด แฟคทอรี่ (1989) จํากัดและบริษัทในเครือในจัดทําเอกสารประกอบสํานวนคําฟ้องยื่นศาลแรงงาน เรียกค่าจ้างค้างจ่ายเป็นเงินกว่า 2 ล้านบาท พร้อมประสานความร่วมมือหน่วยงานที่เกี่ยวข้องติดตามคดีอย่างใกล้ชิด
นายสุทธิ สุโกศล ปลัดกระทรวงแรงงาน เปิดเผยถึงความคืบหน้าการให้ความช่วยเหลือลูกจ้าง บริษัท ไวต้าฟู้ด แฟคทอรี่ (1989) จํากัด จังหวัดกาญจนบุรี กรณีนายจ้างค้างจ่ายค่าจ้าง ว่า เมื่อวันที่ 16 กันยายนที่ผ่านมาลูกจ้างของบริษัท ไวต้าฟู้ดแฟคทอรี่ (1989) จํากัด และบริษัทในเครือ ได้ยื่นฟ้องต่อศาลแรงงานแรงงานภาค 7 เพื่อเรียกค่าจ้างค้างจ่ายจากนายจ้าง ซึ่งกรณีที่นายจ้างค้างจ่ายค่าจ้างหรือเงินอื่นตามกฎหมายคุ้มครองแรงงานลูกจ้างสามารถใช้มีสิทธิยื่นคําร้องต่อพนักงานตรวจแรงงานกรมสวัสดิการและคุ้มครองแรงงาน หรือใช้สิทธิทางศาลโดยยื่นคําฟ้องต่อศาลแรงงาน ก็ได้ โดยครั้งนี้ลูกจ้างประสงค์จะใช้สิทธิทางศาล กระทรวงแรงงานจึงได้ดําเนินการให้ความช่วยเหลือโดยมอบหมายให้ กรมสวัสดิการและคุ้มครองแรงงานประสานกับชมรมช่วยเหลือเหยื่ออาชญากรรมในการจัดทําเอกสารประกอบสํานวนการฟ้องคดียื่นต่อศาลแรงงานภาค 7
ปลัดกระทรวงแรงงาน กล่าวเพิ่มเติมว่า ในเบื้องต้นมีลูกจ้างใช้สิทธิยื่นคําฟ้องต่อศาลจํานวน 187 คน เป็นลูกจ้างของบริษัท ไวต้าฟู้ด แฟคตอรี่ (1989) จํากัด ลูกจ้างยื่นคําร้องจํานวน 108 คน บริษัท แวนด้าแฟคตอรี่ จํากัด จํานวน 16 คน และลูกจ้างของบริษัท แวนด้าพรีเสิร์ฟฟู้ด จํากัด จํานวน 61 คน รวมเป็นเงิน 2,478,378 บาท นอกจากนี้ยังมีลูกจ้างของบริษัท แวนด้าโฟรเซ่น จํากัด ที่ยังไม่ทราบจํานวนค่าจ้างค้างจ่ายซึ่งพนักงานตรวจแรงงาน ได้แจ้งให้ทางบริษัทนําเอกสารรายละเอียดการค้างจ่ายค่าจ้างของลูกจ้างแต่ละคนให้สํานักงานสวัสดิการและคุ้มครองแรงงานจังหวัดกาญจนบุรี ในวันนี้ (วันที่ 17 กันยายน 2562) นอกจากนี้ได้สั่งการให้กรมสวัสดิการและคุ้มครองแรงงานประสานกับหน่วยงานที่เกี่ยวข้องในการให้ความช่วยเหลือและติดตามคดีอย่างต่อเนื่องเพื่อให้ลูกจ้างได้รับการคุ้มครองและได้รับสิทธิประโยชน์ตามกฎหมายต่อไป